BJP के उम्मीदवार बोले, जब तक मैं जिंदा हूं, नागरिकता संशोधन बिल लागू नहीं होने दूंगा  
नागरिकता संशोधन विधेयक पर रार जारी 
अब बीजेपी के उम्मीदवार ने दी धमकी 
कहा, मैं पीएम मोदी के सामने जान दे दूंगा
एक तरफ मोदी सरकार नागरिकता संशोधन विधेयक (सिटिजनशिप अमेंडमेंट बिल) को लेकर अपने रुख पर कायम है और पार्टी दावा कर रही है कि वह बिल को पारित कराने के लिए संकल्पबद्ध है, तो अब दूसरी तरफ बीजेपी के अंदर ही इस बिल को लेकर विरोध के स्वर उठने शुरू हो गए हैं. ताजा मामला शिलॉन्ग का है. शिलॉन्ग सीट से BJP के उम्मीदवार सनबोर शुल्लई (Sanbor Shullai) ने कहा, 'जब तक मैं जिंदा हूं तब त नागरिकता संशोधन विधेयक (सिटिजनशिप अमेंडमेंट बिल) लागू नहीं हो सकता है'. सनबोर शुल्लई (Sanbor Shullai) ने कहा कि, 'मैं अपनी जान दे दूंगा. पीएम नरेंद्र मोदी के सामने आत्महत्या कर लूंगा, लेकिन मैं इस विधेयक को किसी भी सूरत में लागू नहीं होने दूंगा.
Sanbor Shullai, BJP candidate from Shillong parliamentary seat: As long as I'm alive Citizenship Amendment Bill (CAB) will not be implemented. I will kill myself, I will suicide before Narendra Modi but I will not let CAB to be implemented. #Meghalaya (11/4/19) pic.twitter.com/UyR80lY9hF
आपको बता दें कि पूर्वोत्तर के तमाम राज्यों में इस बिल को लेकर काफी दिनों से विरोध का सिलसिला जारी है. हालांकि केंद्र सरकार इस बिल को लेकर अपने रुख पर कायम है. पिछले दिनों असम के दौरे पर गए पीएम मोदी ने एक रैली को संबोधित करते हुए कहा था कि देश में नागरिकता संशोधन बिल को लेकर जानबूझकर गलत जानकारी फैलाई गई. विपक्ष में बैठी पार्टियों का काम सिर्फ लोगों को गुमराह करना है. पीएम मोदी ने कहा कि असम के साथ-साथ देश में के किसी भी हिस्से में घुसपैठियों के लिए कोई जगह नहीं है.
प्रधानमंत्री नरेंद्र मोदी ने कहा कि कुछ लोगों ने देश को बर्बाद कर दिया है. हमारी सरकार पूर्वोत्तर की जनता के अधिकारी की रक्षा करने के लिए प्रतिबद्ध है. पीएम मोदी ने कांग्रेस और अन्य पार्टी पर हमला करते हुए कहा कि जो दिल्ली में एसी के कमरे में बैठते हैं और जिनका काम है सिर्फ संसद में हर बात का विरोध करना है,  वह इस बिल को लेकर सिर्फ गलत सूचना ही फैला रहे हैं. पीएम ने कहा कि दूसरी पार्टी तो सत्ता में रहने के बाद भी बीते 35 वर्षों में क्लॉज 6 जो असम समझौते की आत्मा है को लागू नहीं कर पाए.